दुबई के एक इवेंट में पहुंची थी एक्ट्रेस, सिक्योरिटी ने निकाला बाहर
बॉलीवुड एक्ट्रेस दिशा पटानी आज अपना 31 वां बर्थडे सेलिब्रेट कर रही हैं। इसी बीच दिशा का एक वीडियो सोशल मीडिया पर सामने आया हैं, जिसमे वह फैंस के बीच फंसी हुई नजर आईं। दिशा हालही में एक कार्यक्रम में भाग लेने के लिए दुबईThe actress had reached an event in Dubai, security took her out
बॉलीवुड एक्ट्रेस दिशा पटानी आज अपना 31 वां बर्थडे सेलिब्रेट कर रही हैं। इसी बीच दिशा का एक वीडियो सोशल मीडिया पर सामने आया है, जिसमें वह फैंस के बीच फंसी हुई नजर आईं। दिशा हाल ही में एक कार्यक्रम में भाग लेने के लिए दुबई गई थीं, जहां उनके प्रशंसकों ने उन्हें घेर लिया।
साड़ी में नजर आईं दिशा
इस वीडियो में, दिशा साड़ी में नजर आ रही हैं। उन्हें चारो तरफ से फैंस ने घेरा हुआ है। इस दौरान वह मुस्कुराते हुए भीड़ के बीच से निकलती हुई दिखाई दीं। वीडियो में दिशा फैंस की तरफ हाथ वेव कर उनका अभिवादन भी कर रही हैं। उनके चारों तरफ सिक्योरिटी गॉर्डस लगे हुए हैं, जो उन्हें बाहर ले जाते हुए दिखाई दिए।
टाइगर श्रॉफ ने किया बर्थडे विश
दिशा के बर्थडे पर सेलेब्स से लेकर फैंस तक सभी उन्हें जन्मदिन की बधाई दे रहे हैं। वहीं ब्रेकअप की खबरों के बीच टाइगर श्रॉफ ने भी सोशल मीडिया पर दिशा को उनके 31वें बर्थडे पर एक पोस्ट करते हुए बधाई दी है। श्रॉफ ने दिशा के साथ एक थ्रोबैक फोटो पोस्ट करते हुए लिखा, 'आपका आने वाला टाइम बहुत अच्छा हो। अपनी हंसी, प्यार को बढ़ाते रहिए। हैप्पी बर्थडे दिशा।'
बता दें कि दिशा और टाइगर काफी समय से एक-दूसरे को डेट कर रहे थे। हालांकि, कुछ सालों के रिलेशनशिप के बाद दोनों ने ब्रेकअप कर लिया।
टाइगर की मां ने भी किया विश 
इसके अलावा टाइगर की मां आयशा श्रॉफ ने भी दिशा को बर्थडे विश किया है। उन्होंने सोशल मीडिया पर एक्ट्रेस के साथ एक फोटो पोस्ट करते हुए कैप्शन में लिखा- 'हैप्पी बर्थडे दिशू। मेरी सबसे फेवरेट शॉपिंग पार्टनर।' ब्रेकअप के बाद भी दिशा टाइगर की फैमिली के साथ स्पेशल बॉन्ड शेयर करती हैं। उनकी मां और बहन कृष्णा श्रॉफ अक्सर दिशा की पोस्ट पर कमेंट भी करते हैं।
दिशा का वर्कफ्रंट 
दिशा पाटनी के वर्कफ्रंट की बात करे तो वह जल्द ही 'प्रोजेक्ट के' में नजर आएंगी। इस फिल्म में उनके साथ अमिताभ बच्चन, प्रभास और दीपिका पादुकोण भी हैं। यह फिल्म 2024 में रिलीज होगी। इसके अलावा दिशा 'योद्धा' फिल्म में दिखाई देंगी। फिल्म में वह सिद्धार्थ मल्होत्रा ​​के अपोजिट हैं।